CELEX: 32014D0851
Language: lv
Date: 2014-11-26 00:00:00
Title: 2014/851/ES, Euratom: Komisijas Īstenošanas lēmums ( 2014. gada 26. novembris ), ar kuru groza Lēmumu 96/565/Euratom, EK, ar ko Zviedrijai atļauj neņemt vērā noteiktas darījumu kategorijas un izmantot noteiktas aptuvenas aplēses PVN pašu resursu bāzes aprēķinam (izziņots ar dokumenta numuru C(2014) 8933)

28.11.2014   
            
            
               LV
            
            
               Eiropas Savienības Oficiālais Vēstnesis
            
            
               L 343/46
            
         KOMISIJAS ĪSTENOŠANAS LĒMUMS
   (2014. gada 26. novembris),
   ar kuru groza Lēmumu 96/565/Euratom, EK, ar ko Zviedrijai atļauj neņemt vērā noteiktas darījumu kategorijas un izmantot noteiktas aptuvenas aplēses PVN pašu resursu bāzes aprēķinam
   
      
         (izziņots ar dokumenta numuru C(2014) 8933)
      
   
   (Autentisks ir tikai teksts zviedru valodā)
   
      (2014/851/ES, Euratom)
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Atomenerģijas kopienas dibināšanas līgumu,
   ņemot vērā Padomes 1989. gada 29. maija Regulu (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (1), un jo īpaši tās 6. panta 3. punkta otro ievilkumu,
   apspriedusies ar Padomdevēju komiteju pašu resursu jautājumos,
   tā kā:
   
               (1)
            
            
               Saskaņā ar Padomes Direktīvas 2006/112/EK (2) 380. pantu Zviedrija var – saskaņā ar nosacījumiem, kas šajā dalībvalstī bija spēkā tās pievienošanās dienā, – turpināt atbrīvot no nodokļa darījumus, kas minēti šīs direktīvas X pielikuma B daļas 1., 9. un 10. punktā, kamēr tādu pašu atbrīvojumu no nodokļa piemēro jebkurā dalībvalstī, kas bija Kopienas dalībvalsts 1994. gada 31. decembrī; šie darījumi ir jāņem vērā, nosakot PVN pašu resursu bāzi.
            
         
               (2)
            
            
               Zviedrija 2014. gada 30. aprīļa atbildē uz Komisijas 2014. gada 14. februāra vēstuli attiecībā uz PVN pašu resursu pārbaužu vienkāršošanu (3), lūdza Komisijas atļauju izmantot starpbāzes fiksētus procentuālos apjomus PVN pašu resursu bāzes aprēķināšanai attiecībā uz darījumiem, kas minēti Direktīvas 2006/112/EK X pielikuma B daļas 1., 9. un 10. punktā, no 2014. līdz 2020. finanšu gadam. Zviedrija ir pierādījusi, ka vēsturiskie procentuālie apjomi laika gaitā ir saglabājušies stabili. Zviedrijai tāpēc būtu jāatļauj aprēķināt PVN pašu resursu bāzi, izmantojot fiksētus procentus saskaņā ar Komisijas nosūtīto vēstuli.
            
         
               (3)
            
            
               Pārredzamības un juridiskās noteiktības labad ir lietderīgi noteikt šai atļaujai termiņu.
            
         
               (4)
            
            
               Tāpēc ir lietderīgi attiecīgi grozīt Komisijas Lēmumu 96/565/Euratom, EK (4),
            
         IR PIEŅĒMUSI ŠO LĒMUMU.
   1. pants
   Lēmumā 96/565/Euratom, EK pievieno šādu 2.a, 2.b un 2.c pantu:
   
      “2.a pants
      Atkāpjoties no šā lēmuma 2. panta 1. punkta, lai aprēķinātu PVN pašu resursu bāzi no 2014. gada 1. janvāra līdz 2020. gada 31. decembrim, Zviedrijai ir atļauts izmantot 0,02 % no starpbāzes attiecībā uz darījumiem, kas minēti Direktīvas 2006/112/EK (5) X pielikuma B daļas 1. punktā (piedalīšanās sporta pasākumos).
      2.b pants
      Atkāpjoties no šā lēmuma 2. panta 3. punkta, lai aprēķinātu PVN pašu resursu bāzi no 2014. gada 1. janvāra līdz 2020. gada 31. decembrim, Zviedrijai ir atļauts izmantot 0,15 % no starpbāzes attiecībā uz darījumiem, kas minēti Direktīvas 2006/112/EK X pielikuma B daļas 10. punktā (pasažieru transports).
      2.c pants
      Atkāpjoties no šā lēmuma 2. panta 4. punkta, lai aprēķinātu PVN pašu resursu bāzi no 2014. gada 1. janvāra līdz 2020. gada 31. decembrim, Zviedrijai ir atļauts izmantot 0,45 % no starpbāzes attiecībā uz darījumiem, kas minēti Direktīvas 2006/112/EK X pielikuma B daļas 9. punktā (ēkas un apbūves zeme).
   
   2. pants
   Šis lēmums ir adresēts Zviedrijas Karalistei.
   
      Briselē, 2014. gada 26. novembrī
      
         
            Komisijas vārdā –
         
         
            priekšsēdētāja vietniece
         
         Kristalina GEORGIEVA
      
   
   
      (1)  OV L 155, 7.6.1989., 9. lpp.
   
   
      (2)  Padomes 2006. gada 28. novembra Direktīva 2006/112/EK par kopējo pievienotās vērtības nodokļa sistēmu (OV L 347, 11.12.2006., 1. lpp.).
   
      (3)  Ares(2014)371039
   
      (4)  Komisijas1996. gada 11. septembra Lēmums 96/565/EK, Euratom, ar ko Zviedrijai atļauj neņemt vērā noteiktas darījumu kategorijas un izmantot noteiktas aptuvenas aplēses PVN pašu resursu bāzes aprēķinam (OV L 247, 28.9.1996., 41. lpp.).
   
      (5)  Padomes 2006. gada 28. novembra Direktīva 2006/112/EK par kopējo pievienotās vērtības nodokļa sistēmu (OV L 347, 11.12.2006., 1. lpp.).”